EkBass/fiwiki-20250220-pages-articles huggingface dataset:
Trude

Trude on saksalainen naisen etunimi. Se on lyhentymä nimestä Gertrud. Suomessa Trude-nimeä on käytetty vain vähän. Digi- ja väestötietoviraston mukaan se on ollut vuoteen 2020 mennessä etunimenä noin 30–40 naisella. Vaikka nimi on harvinainen, se on otettu mukaan suomenruotsalaiseen almanakkaan Gertrudin rinnalle. Truden nimipäivä on Suomessa ja Norjassa 17. maaliskuuta. ==Tunnettuja Trudeja== *Trude Beiser (s. 1927), itävaltalainen alppihiihtäjä ja olympiavoittaja *Trude Dybendahl (1966–2024), norjalainen maastohiihtäjä ja olympiamitalisti *Trude Hesterberg (1892–1967), saksalainen näyttelijä *Trude Teige (s. 1960), norjalainen toimittaja, kirjailija ja juontaja ==Lähteet== ==Aiheesta muualla== * Etunimien taivutus: Trude (Kotimaisten kielten keskuksen verkkojulkaisu) Luokka:Etunimet
Halikon junaonnettomuus

Halikon junaonnettomuus tapahtui jatkosodan aikana 26. lokakuuta 1941 rantaradalla Salon ja Halikon välillä Kihisten mäen kohdalla, kun kaksi tavarajunaa törmäsi yhteen. Onnettomuudesta ei aiheutunut henkilövahinkoja.Junaonnettomuus Halikossa Onnettomuudessa Salosta Turkuun kello 20.51 lähtenyt tavarajuna numero 1031 törmäsi Turusta tulossa olleeseen ylimääräiseen tavarajunaan numero 1031 Kihisten kansakoulun kohdalla lähellä Halikon rautatieasemaa. Molemmat veturit vaurioituivat ja toinen niistä suistui kiskoilta ja kaatui. Lisäksi toistakymmentä tavaravaunua rikkoutui.Salon seudun kunnallislehti 28.10.1941 Helmikuussa 1942 junanlähettäjänä toiminut sähköttäjä Väinö Kuusela tuomittiin juopumuksesta virantoimituksessa sekä yksinteoin tehdystä virkavirheestä ja vaaran tuottamuksesta rautatien käytössä neljäksi kuukaudeksi vankeuteen ja erotettavaksi virastaan. Hän tuomittiin myös vahingonkorvauksiin.Vaunut.org keskustelu Halikossa junaonnettomuus 1941 20.10.2018 == Lähteet == Luokka:Halikko Luokka:Vuoden 1941 junaonnettomuudet Luokka:Junaonnettomuudet Suomessa Luokka:1940-luvun onnettomuudet Suomessa
Jorma Kurjenmäki

Jorma Kurjenmäki (s. 26. lokakuuta 1948 Janakkala) on suomalainen entinen jääkiekkoilija sekä jääkiekkovalmentaja. == Ura == === Pelaajaura === Kurjenmäki on Tervakosken Padon kasvatti. Hän pelasi joukkueessa Perussarjaa vuosina 1967–1969. Kaudeksi 1971–1972 Kurjenmäki siirtyi edustamaan Suomen toiseksi korkeimmalla sarjatasolla pelannutta Jyväskylän Palloilijoiden joukkuetta. Neljän JyPissä pelaamansa kauden aikana Kurjenmäki pelasi yhteensä 91 ottelua tehden tehot 42+30=72. Lisäksi hänelle kertyi 97 jäähyminuuttia. === Valmennusura === Kurjenmäen valmennusura alkoi Jyväskylän Palloilijoissa, joissa hän toimi kaudella 1974–1975 pelaajavalmentajana. Tämän jälkeen seuraavan kerran hän valmensi pääsarjatasolla pelannutta Tapparaa kaudella 1984–1985. Kurjenmäki aloitti kauden apuvalmentajana, mutta korvasi Esko Niemen kesken kauden päävalmentajan paikalla. Vuosina 1990–1992 Kurjenmäki toimi toisen tamperelaisseuran, Ilveksen, apuvalmentajana. Ilveksen jälkeen hän toimi alle 18-vuotiaiden sekä alle 17-vuotiaiden maajoukkueiden valmentajana, kunnes siirtyi vuonna 1996 aikuisten maajoukkueeseen. Kurjenmäki toimi Suomen maajoukkueen apuvalmentajana vuodet 1996–2002. == Lähteet == Luokka:Suomalaiset jääkiekkovalmentajat Luokka:Suomalaiset jääkiekkoilijat Luokka:Vuonna 1948 syntyneet Luokka:Elävät henkilöt
Bromikloridi

Bromikloridi (BrCl) on bromin ja kloorin muodostama epäorgaaninen molekyyliyhdiste. Yhdistettä voidaan käyttää jätevesien käsittelyssä ja orgaanisen kemian synteeseissä. ==Ominaisuudet, valmistus ja käyttö == Bromikloridi on punertavanruskeaa kaasua tai nestettä, joka alkaa osittain hajota bromiksi ja klooriksi jo alle huoneenlämpötilassa. Yhdiste liukenee veteen, mutta myös reagoi sen kanssa hydrolysoituen vetykloridiksi ja hypobromihapokkeeksi. Aine liukenee myös hiilidisulfidiin, dietyylieetteriin ja kloorattuihin hiilivetyihin. Bromikloridi on vahva hapetin ja halogenoiva yhdiste. Se ärsyttää hengityselimiä, ihoa ja silmiä ja on myrkyllistä.R. Richard Goehring: Bromine Chloride, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 5.9.2020. Bromikloridia voidaan valmistaa säteilyttämällä bromin ja kloorin seosta ultraviolettivalolla. Laboratorio-oloissa käytettyjä menetelmiä ovat muun muassa natriumbromidin ja kloorin reaktio sekä vetykloridin ja N-bromibutaani-imidin tai N‐bromiasetamidin välinen reaktio. Bromikloridia käytetään jätevesien desinfiointiin ja orgaanisen kemian synteeseissä bromaavana ja klooraavana reagenssina. ==Lähteet== Luokka:Bromiyhdisteet Luokka:Kloridit Luokka:Halogeeniyhdisteet
Shō Shōken

Shō Shōken (syntymänimi Umigami, tunnettu myös nimellä Haneji Wōji Chōshū 1617–1675) oli Ryūkyū-kuningaskunnan sessei, korkea virkamies sekä oppinut. Hän oli virassa kahden myöhemmän Shō-dynastian kuninkaan Shō Shitsun ja Shō Tein aikana vuodesta 1666 kuolemaansa 1675 asti. Hän edisti poliittisia uudistuksia luodakseen kuningaskuntaan vaurautta ja arvostusta Kiinan ja Japanin suuntaan. Hän oli myös ensimmäinen ryūkyūlainen historioitsija. Hän vastusti ylimystön leveätä elämäntapaa, jonka oli katsoi olevan syynä yleiseen köyhyyteen 1700-luvulla. Toisaalta han kirjoitti suotuisasti Satsuman provinssin daimiosta, joka piti saaria läänityksinään. Shō kannatti voimakkaasti kungfutselaisuutta, mutta työskenteli myös noro-uskoisten papittarien parissa suhtautuen hyväksyvästi vanhaan paikalliseen uskontoon. Luokka:Japanilaiset poliitikot Luokka:Vuonna 1617 syntyneet Luokka:Vuonna 1675 kuolleet Luokka:Riukiusaaret Luokka:Japanin historia
Charles Potvin

Charles Potvin (1818–1902) oli belgialainen kirjailija. Hän luennoi professorin tittelillä kirjallisuushistoriaa Brysselin taideteollisuusmuseossa, oli Belgian liberaalin kirjailijaryhmän lipunkantaja ja perusti 1869 sen äänenkannattajan Revue de Belgique. Hän oli Victor Hugon ja Auguste Barbierin oppipoika.Potvin, Charles, Nordisk familjebok 1915 Potvinin teoksista merkittävimpiä ovat runokokoelmat Poésies et amours (1838), Poèmes historiques et romantiques (1840), Patrie (1862), Marbres antiques et crayons modernes (1862), En famille (1862–1872) ja L’art flamand (1868), skådespelen Jacques d’Arteveide (1861), Les gueux (1863) ja La mère de Rubens (1876). Merkittäviä kirjoituksia ajankohtaisista kysymyksistä ovat muun muassa Le livré de la nationalité belge (1859), Appel á l’Europe (1853), L’eglise et la morale (1858) ja Le génie et le pain en Belgique (1871). Tieteellisiä töitä ovat Nos premiers siècles littéraires (1870), Histoire des lettres en Belgique 1830-1880 (1880) ja Essais de Littérature dramatique en Belgique (1880.). Potvin julkaisi myös Chrétien de Troyes’n romaanin Perceval le gallois (1865–1871) sekä useita teoksia muinaisranskalaisesta kirjallisuudesta. == Lähteet == Luokka:Belgialaiset kirjailijat Luokka:Vuonna 1818 syntyneet Luokka:Vuonna 1902 kuolleet
Biłgorajin piirikunta

Biłgorajin piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 100 919\. Siihen kuuluvat 13 kuntaa ovat Aleksandrów, Biłgoraj, Biszcza, Frampol, Goraj, Józefów, Księżpol, Łukowa, Obsza, Potok Górny, Tarnogród, Tereszpol ja Turobin. Vuoden 2019 lopussa Biłgorajin piirikunnan asukkaista 50,7 prosenttia oli naispuolisia ja 49,3 prosenttia miespuolisia. Alle 18-vuotiaat muodostivat 17,5 prosenttia piirikunnan väestöstä, työikäiset 61 prosenttia ja eläkeikäiset 21,4 prosenttia väestön keski-iän ollessa 41,9 vuotta. Vuonna 2019 piirikunnassa syntyi 865 lasta. Biłgorajin piirikunnan väkiluvun ennakoidaan pienenevän 80 431 asukkaaseen vuoteen 2050 mennessä. == Lähteet == == Aiheesta muualla == Luokka:Lublinin piirikunnat
Djedkare Isesi

Djedkare Isesi oli Egyptin faarao, joka hallitsi viidennen dynastian aikana noin 2388 eaa. – 2356 eaa. Djedkaren nimi löytyy faaraon hautakompleksin rakennustöitä valvoneen Senedjemibin hautakammion seinäkirjoituksista. Djedkare mainitaan myös Karnakin kuningasluettelossa. Torinon papyruksen mukaan Djedkare hallitsi 28 vuotta, Manethon mukaan sen sijaan 44 vuotta. Djedkare on haudattu Sakkaran hauta-alueella sijainneeseen pyramidiin. Djedkaren poika prinssi Remkwi oli kruununperijä, mutta hän kuoli ennenaikaisesti, ja Djedkaren jälkeen faaraoksi nousi Unas. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Anders Prytz

Anders Prytz (k. 29. joulukuuta 1710 Turku) oli suomalainen sotatuomari, valtiopäivämies ja Turun pormestari.Yrjö Kotivuori, Ylioppilasmatrikkeli 1640–1852: Anders Prytz. Verkkojulkaisu 2005. Luettu 5.9.2020. Prytzin vanhemmat olivat Karkun kirkkoherra Jöran Prytz (Georgius Nicolai, k. 1677) ja hänen kolmas puolisonsa Kirstin Jöransdotter. Hän pääsi ylioppilaaksi Turussa 1666 tai 1667. Prytz toimi asianajajana Turussa vuodesta 1682 alkaen ja hänestä tuli Porin läänin sotatuomari vuonna 1688 sekä Turun raatimies ja kaupunginsihteeri vuonna 1693. Prytzistä tuli Turun kauppapormestari 1696, kunnallispormestari 1703 ja oikeuspormestari 1710. Hän oli valtiopäivämiehenä 1697. Anders Prytz oli naimisissa ainakin vuodesta 1683 alkaen Katarina Mårtensdotter Schillingin (elossa vielä 1729) kanssa. Prytzin veli oli Korppoon kirkkoherra Georg Prytz (1642–1699) ja tyttärenpoika varatuomari, valtiopäivämies Lorentz Anders Ekenberg (1724–1787). == Lähteet == Luokka:Suomalaiset tuomarit Luokka:Turun kaupunginjohtajat ja pormestarit Luokka:Syntymävuosi puuttuu Luokka:Vuonna 1710 kuolleet
Sven Rydenius

Sven Rydenius (k. 20. kesäkuuta 1675 Turku) oli suomalainen valtiopäivämies ja Turun pormestari.Yrjö Kotivuori, Ylioppilasmatrikkeli 1640–1852: Sven Rydenius. Verkkojulkaisu 2005. Luettu 5.9.2020. Smålandista Ruotsista kotoisin ollut Rydenius pääsi ylioppilaaksi Turussa 1648. Rydenius toimi asiamiehenä Turussa. Hänestä tuli Turun kaupunginsihteeri 1652 ja samalla raatimies 1660. Turun pormestariksi Rydenius tuli 1671. Hän oli Turun maakuntakokouksen osanottajana 1671 ja valtiopäivämiehenä 1672. Sven Rydenius oli naimisissa vuodesta 1654 Elisabet Pettersdotter Plagmanin (k. noin 1688) kanssa. Rydeniuksen poika oli saarnaaja Nils Rydenius (k. 1687). == Lähteet == Luokka:Turun kaupunginjohtajat ja pormestarit Luokka:Syntymävuosi puuttuu Luokka:Vuonna 1675 kuolleet
Mikko Särelä

Mikko Särelä (s. 1975Särelä, Mikko, 1975- KANTO - Kansalliset toimijatiedot.) on suomalainen poliitikko ja kansalaisaktivisti. Särelä tuli tunnetuksi kaupunkisuunnitteluaktiivina ja Lisää kaupunkia Helsinkiin -Facebook-ryhmän perustajana. Ryhmän perustamiseen liittyvistä ansioista hänet palkittiin Vuoden kaupunkilainen -tittelillä vuonna 2014. 2010-luvulla hän on keskittynyt kaupunkisuunnitteluun ja tietoyhteiskuntapolitiikkaan. Vuodesta 2017 hän on ollut vihreiden varavaltuutettu Helsingissä ja toiminut useissa muissa kunnallisissa luottamustoimissa. ==Kunnallis- ja puoluepolitiikka== Särelä toimii Vihreän liiton aktiivina ja poliitikkona. Hän on jäsen Helsingin Vihreissä ja Tieteen ja teknologian vihreissä. Särelällä on ollut seuraavat kunnalliset luottamustoimet Helsingissä: * Kaupunkisuunnittelulautakunnan varajäsen 2012–2017 * Varavaltuutettu 2017– * Kaupunkiympäristölautakunnan varajäsen 2017– * Kakennukset ja yleiset alueet -jaoston varapuheenjohtaja 2017–2020 * Kaupunginhallituksen varajäsen 2019– * Elinkeinojaoston ja konsernijaoston varajäsen 2019– Särelä on myös yksi kaupunkisuunnittelua käsittelevän Seuraavat 400 000 helsinkiläistä -pamfletin kirjoittajista yhdessä Osmo Soininvaaran, Otso Kivekkään ja Mari Holopaisen kanssa. ==Kansalaisaktivismi== Mikko Särelä oli vuonna 2005 Lex Karpelaa vastustavan mielenosoituksen järjestäjä. Vuonna 2009 hän perusti Lisää kaupunkia Helsinkiin -Facebook-ryhmän. Ryhmä on tarkoitettu ihmisille, jotka haluavat kaupunkiin lisää tiiviitä kerrostalokortteleita, kivijalkaliikkeitä ja korttelipuistoja Lisää kaupunkia Helsinkiin -ryhmän perustamisen ansiosta Kaupunkitoimittajat ry valitsi Särelän ”vuoden kaupunkilaiseksi” 2014. ==Koulutus ja työ== Särelä on koulutukseltaan tekniikan tohtori. Hän on työskennellyt tutkijana Aalto-yliopistossa ja sittemmin Tekniikan akateemisten innovaatio- ja elinkeinopolitiikan asiantuntijana. == Lähteet == == Aiheesta muualla == * Särelän verkkosivut ja blogi. Luokka:Vihreän liiton poliitikot Luokka:Nykyiset Helsingin kaupunginvaltuutetut Luokka:Suomalaiset kansalaisaktivistit Luokka:Suomalaiset bloginpitäjät Luokka:Vuonna 1975 syntyneet Luokka:Elävät henkilöt
Tiiu

Tiiu on virolainen naisen etunimi, jota voidaan pitää Tiia-nimen rinnakkaismuotona. Toisaalta on esitetty myös tulkinta, että Tiiu olisi muodostettu tiaista merkitsevästä vironkielisestä sanasta tihane. Tiiu on yksi Viron yleisimmistä naisennimistä. Tiiun nimipäivää vietetään Virossa 1. marraskuuta. Tiiu-nimeä käytetään myös Suomessa. Digi- ja väestötietoviraston mukaan se on vuoteen 2020 mennessä ollut virallisena etunimenä 493 naisella. Tiiulla ei ole suomalaista nimipäivää. ==Tunnettuja Tiiuja== * Tiiu Kuik (s. 1987), virolainen malli * Tiiu Nurmberg (s. 1982), virolainen alppihiihtäjä ==Lähteet== ==Aiheesta muualla== * Etunimien taivutus: Tiiu (Kotimaisten kielten keskuksen verkkojulkaisu) Luokka:Etunimet
Christian Perthaler

Christian Perthaler (s. 21. heinäkuuta 1968 Kufstein) on itävaltalainen jääkiekkoilija, joka pelasi hyökkääjänä. Hän laukoi vasemmalta. == Ura == === Seuraura === Perthaler debytoi Itävallan pääsarjassa kaudella 1988–1989 Innsbrucker EV:n joukkueessa. Hän pelasi debyyttikaudellaan 39 ottelua tehopistein 4+8=12. Seuraavalla kaudella hän teki 17 pistettä ja keräsi 98 rangaistusminuuttia pelaamassaan 35 ottelussa. Perthaler rikkoi piste- ennätyksensä joka kausi Innsbrucker EV:ssä pelatessaan. Viimeisellä kaudellaan Innsbruckerissa 1992–1993 hän pelasi 53 ottelua tehopistein 15+30=45. Perthaler siirtyi EK Zell am Seen joukkueeseen kaudella 1994–1995, jolloin hän keräsi 34 ottelussa peräti 122 rangaistusminuuttia. Tehopisteitä kertyi 30, joista 15 oli maaleja. Seuraavalla kaudella Perthaler edusti Klagenfurter AC:ta, jossa hän pelasi seuraavan kolmen kauden ajan. Klagenfurterissa pelatessaan Perthaler rikkoi yhden kauden jäähyennätyksensä kaudella 1996–1997, jolloin hän sai 139 rangaistusminuuttia 50 ottelussa. Kauden 1998–1999 Perthaler aloitti EC Grazin joukkueessa, mutta siirtyi pian VEU Feldkirchiin pelaamatta otteluakaan EC Grazissa. Perthaler kuului VEU Feldkirchin joukkueeseen myös Spengler Cupissa 1998. Perthaler palasi Klagenfurter AC:n riveihin kaudella 1999–2000, jolloin joukkue voitti Itävallan mestaruuden. Heti seuraavalla kaudella Perthaler pelasi koko uransa tehokkaimman pääsarjakauden tekemällä tehopisteet 37+32=69 pelaamassaan 45 ottelussa. Myös teholukema +54 oli Perthaler koko uran paras. Kausi päättyi jälleen Klagenfurter AC:n mestaruuteen. Kaudella 2001–2002 Perthaler siirtyi EHC Linzin joukkueeseen, jossa hän pelasi seitsemän kautta. Kaudella 2002–2003 hän voitti kultamitalin Linzin voittaessa Itävallan mestaruuden. Tämä oli jo Perthalerin uran neljäs kultamitali Itävallan pääsarjassa. Kaudella 2007–2008 Perthaler pelasi 37 ottelua tehopistein 3+3=6 kunnes hän lopetti pääsarjauransa vuonna 2008. === Maajoukkueura === Perthaler edusti Itävaltaa seitsemissä maailmanmestaruuskilpailuissa vuosina 1993, 1998, 1999, 2000, 2001, 2002 ja 2003. Hän pelasi urallaan yhteensä 36 MM-ottelua tehopistein 1+4=5 keräten kymmenen rangaistusminuuttia. Perthaler kuului Itävallan joukkueeseen Naganon talviolympialaisissa 1998 ja Salt Lake Cityn talviolympialaisissa 2002. Naganossa 1998 hän pelasi neljä ottelua tehopistein 1+1=2 keräten kaksi rangaistusminuuttia. Salt Lake Cityssä 2002 hän teki kaksi syöttöpistettä pelaamassaan kolmessa ottelussa. == Lähteet == Luokka:Itävaltalaiset jääkiekkoilijat Luokka:Vuonna 1968 syntyneet Luokka:Elävät henkilöt
Niklas Meltio

Niklas Meltio (s. 5. huhtikuuta 1979 Helsinki) on suomalainen valokuvaaja ja kuvajournalisti, joka tunnetaan erityisesti sotakuvaajana. == Ura == Meltio on toiminut valokuvaajana vuodesta 2004 alkaen. Hän on valokuvaajana itseoppinut. Hän on kuvannut Syyrian ja Irakin sisällissotia. Meltion kuvareportaaseja ovat julkaisseet muun muassa Helsingin Sanomat, Hufvudstadsbladet, Dagens Nyheter ja Svenska Dagbladet. == Tunnustukset == * Fotofinlandia 2014 yleisöäänestys työllä Ground zero Aleppo * Paras kuvaaja Visa pour l’Image –festivaaleilla Ranskassa syksyllä 2013 * Ehdolla Vuoden Journalistiksi 2012 * Parhaan ajankohtaisdokumentin palkinto Prix Europa -festivaaleilla Berliinissä 2014 Meltion valokuviin pohjautuvalle dokumenttielokuvalle Kasvot Syyrian sodalle. == Lähteet == == Aiheesta muualla == * * * Luokka:Suomalaiset valokuvaajat Luokka:Vuonna 1979 syntyneet Luokka:Elävät henkilöt Luokka:Sotakuvaajat
Wierzbica

Wierzbica on muun muassa seuraavien Puolan paikkakuntien nimi: * Wierzbica, kunta Lublinin voivodikunnassa * Wierzbica, kunta Masovian voivodikunnassa * Wierzbica, kylä Lublinin voivodikunnassa * Wierzbica, kylä Lublinin voivodikunnassa * Wierzbica, kylä Lublinin voivodikunnassa * Wierzbica, kylä Lublinin voivodikunnassa * Wierzbica, kylä Lublinin voivodikunnassa * Wierzbica, kylä Łódźin voivodikunnassa * Wierzbica, kylä Vähä-Puolan voivodikunnassa * Wierzbica, kylä Vähä-Puolan voivodikunnassa * Wierzbica, kylä Świętokrzyskien voivodikunnassa * Wierzbica, kylä Świętokrzyskien voivodikunnassa * Wierzbica, kylä Świętokrzyskien voivodikunnassa * Wierzbica, kylä Masovian voivodikunnassa * Wierzbica, kylä Masovian voivodikunnassa * Wierzbica, kylä Sleesian voivodikunnassa * Wierzbica, kylä Warmia-Masurian voivodikunnassa
Huhti (Perniö)

Huhti on kylä Salon kaupungin Perniössä. Kylä sijaitsee Perniön kirkonkylän koillispuolella Ervelän vieressä. Huhti sijaitsee Asteljoen laaksossa. Huhdin kyläalue sijoittuu joen pohjoispuolella olevan suuren hiekkamuodostuman ympäristöön. Huhti ja Ervelä muodostavat yhtenäisen asutuskokonaisuuden kirkonkylän ja Ylikulman välisen Erveläntien läheisyyteen. Kylän pellot sijoittuvat Asteljoen sivuhaaran Kuuttasojan varrelle, muu kyläalue on metsän peitossa. Ervelän lisäksi Huhdin läheisyydessä ovat Ketunpyöli ja Suomenkylä. ==Historia== Huhdista on löytynyt runsaasti pronssikautisia jäänteitä. Perniön historia -teoksen mukaan Huhdissa on Perniön komeimmat vareet. Huhdin kantatila sijaitsee yhä historiallisella kylätontilla Varemäen etelärinteessä Asteljoen varrella. Paikka lienee ollut asuttu pronssikaudesta lähtien, ja tilan tontilta on perimätiedon mukaan hävitetty useampia röykkiöhautoja. Itse Huhdin kylä on Ruotsin valtaa edeltävältä ajalta. Kylässä on ollut kolme taloa, jotka ovat kuuluneet 1400-luvulla Giös-rälssisuvulle. Kylä lahjoitettiin kirkolle, ja Kustaa Vaasa peruutti sen kruunulle. Vuonna 1559 kylä päätyi maakaupoissa Horn-suvulle. Huhtiin on kuulunut Perniön länsiosassa sijaitseva Merihuhdin alue, joka on erotettu omaksi kyläkseen myöhäiskeskiajalla. Huhdin talot yhdistyivät yhdeksi Huhdin tilaksi 1600-luvulla ja vuonna 1665 Huhdin tila siirtyi Hämeenkylän Johanneslundin kartanolle.Teijon ruukin patruuna osti ratsutilaksi muutetun Huhdin vuonna 1765. Itsenäiseksi perintötilaksi Huhti lunastettiin vuonna 1857. Huhdin kylätontti oli kylän keskus 1900-luvun alkuun saakka. Turku–Karjaa-junarata rakennettiin Huhdin länsireunan halki, ja Ervelään tuli rautatieasema, ja aseman ympäristöön syntyi uutta asutusta, joka ulottui myös Huhdin puolelle. Toinen asutuskeskittymä syntyi Huhdin pohjoisosaan Ketunpyölin yhteyteen, kun torpat ja mäkituvat itsenäistyivät 1920-luvun aikana. Huhdin kantatila on jäänyt yksin tontilleen, ja 1950-luvulla tehty Erveläntien oikaisu on jättänyt tilan hieman syrjään. Ervelän postikonttori sijaitsi Huhdin puolella lähellä asemaa 1980-luvulle saakka. ==Lähteet== Luokka:Perniön kylät
Chełmin piirikunta

Chełmin piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 78 014\. Siihen kuuluvat 14 kuntaa ovat Białopole, Chełm, Dorohusk, Dubienka, Kamień, Leśniowice, Rejowiec, Rejowiec Fabryczny, Ruda-Huta, Sawin, Siedliszcze, Wierzbica, Wojsławice ja Żmudź. Vuoden 2019 lopussa Chełmin piirikunnan asukkaista 50,6 prosenttia oli naispuolisia ja 49,4 prosenttia miespuolisia. Alle 18-vuotiaat muodostivat 17,8 prosenttia piirikunnan väestöstä, työikäiset 61,9 prosenttia ja eläkeikäiset 20,3 prosenttia väestön keski-iän ollessa 41,3 vuotta. Vuonna 2019 piirikunnassa syntyi 663 lasta. Chełmin piirikunnan väkiluvun ennakoidaan pienenevän 66 208 asukkaaseen vuoteen 2050 mennessä. == Lähteet == == Aiheesta muualla == Luokka:Lublinin piirikunnat
Borgman

Borgman on muun muassa seuraavien henkilöiden sukunimi: * Andreas Borgman, (s. 1995), ruotsalainen jääkiekkoilija * F. W. Borgman (1897–1946), saksalainen Suomessa asunut taiteilija, kirjailija, toimittaja ja mainospiirtäjä * Stacey Borgman (s. 1956), yhdysvaltalainen soutaja * Stefan Borgman (s. 1965), suomalainen hiihtosuunnistaja
Sand

Sand voi tarkoittaa seuraavia: ==Sukunimenä== * Ebbe Sand (s. 1972), tanskalainen jalkapalloilija * George Sand oik. Amantine-Lucile-Aurore Dupin (1804–1876), ranskalainen feministinen kirjailija * Kasper Sand Kjær (s. 1989), tanskalainen sosiaalidemokraattinen poliitikko * Kurt Sand (1923–2013), suomalainen jalkapalloilija * Louise Sand (s. 1992), ruotsalainen käsipalloilija * Mikael Sand oik. John Arnold Bergh (1872–1939), suomenruotsalainen kirjailija * Paul Sand (s. 1935), yhdysvaltalainen näyttelijä * Sacy Sand, oik. Rolf Rainer Sigurd Sandqvist (1927–1985), suomalainen muusikko ja laulaja * Shlomo Sand (s. 1946), israelilainen historioitsija * Todd Sand (s. 1963), yhdysvaltalainen taitoluistelija * Ulf Sand (1938–2014), norjalainen työväenpuolueen poliitikko ==Muita merkityksiä== * ”Sand”, Saban esittämä kappale, Tanskan edustaja Eurovision laulukilpailussa 2024 * Sand, taajama Nord-Odalin kunnassa Norjassa * Sand, taajama Suldalin kunnassa Norjassa * Sand, taajama Ullensakerin kunnassa Norjassa. Luokka:Luettelot henkilöistä sukunimen mukaan
José Prieto

José Prieto Escaso (s. 24. huhtikuuta 1946 Huelva) on espanjalainen jousiampuja. Hän edusti Espanjaa Los Angelesin kesäolympialaisten 1984 yksilökilpailussa sijoittuen sijalle 47. Prieto on pituudeltaan 170-senttimetrinen ja painaa 61 kilogrammaa. == Lähteet == Luokka:Espanjalaiset jousiampujat Luokka:Vuonna 1946 syntyneet Luokka:Elävät henkilöt
William (rap-artisti)

William (s. 22. heinäkuuta 1996 Rauma), oikealta nimeltään Ville Virtanen, on suomalainen rap-artisti. Virtanen julkaisi ensimmäiset kappaleensa keväällä 2018 SoundCloudissa, ja vuonna 2019 hänet kiinnitettiin M-Eazy Musicille ja Sony Musicille. Hänen helmikuussa 2020 julkaistu kappale ”Penelope” oli syyskuussa 2020 lähellä triplaplatinan rajan rikkomista, ja se on Spotifyssa pisimpään Suomen top 50 -listan ykkösenä pysynyt kappale (yli 90 päivää). Kappale on tehty yhdessä tuottaja Anselmi ”Aitio” Ala-Kailan kanssa, ja sillä vierailee yhdysvaltalainen Clever. Virtasen esikoisalbumi Shakespeare julkaistiin 4. syyskuuta 2020. Virtanen on kotoisin Raumalta, jossa hän kasvoi yrittäjäperheessä. Hän on opiskellut kansainvälistä kauppaa Satakunnan ammattikorkeakoulussa. == Yksityiselämä == Virtanen seurusteli joulukuusta 2020 huhtikuuhun 2022 sometähti ja fitnessurheilija Sonja Aiellon kanssa. Keväällä 2023 Virtanen haki Aiellolle lähestymiskieltoa ja marraskuussa 2024 Helsingin käräjäoikeus tuomitsi Aiellon vuonna 2021 Virtaseen kohdistuneesta pahoinpitelystä. Virtanen on julkisesti kertonut käyttäneensä huumausaineita, kannabista ja kokaiinia. Virtanen sai lokakuussa 2024 lapsen fitness- ja hyvinvointivalmentaja Linda Manuellan kanssa, jonka oli tavannut kesällä 2022 ja kihlannut huhtikuussa 2023. === Rahanpesurikos === Marraskuussa 2021 Virtanen sai syytteen rahanpesusta. Syyttäjän mukaan Virtanen lensi kesäkuussa 2021 Espanjaan mukanaan 10 000 euroa käteistä, jotka oli hankittu rikollisella toiminnalla. Syyttäjä vaati hänelle kolmen kuukauden ehdollista vankeusrangaistusta. Helsingin käräjäoikeus hylkäsi syytteet näytön puutteen vuoksi. Käräjäoikeus oli aiemmin asettanut todisteena esitetyt ANOM-viestit hyödyntämiskieltoon, eikä syyttäjä esittänyt muita todisteita syytteen tueksi. Viestit asetettiin hyödyntämiskieltoon, koska käräjäoikeuden mukaan epäillyn rahanpesurikoksen tutkinnassa ei olisi voitu käyttää niitä pakkokeinoja, joita FBI oli viestien hankkimiseksi käyttänyt. Maaliskuussa 2023 Helsingin hovioikeus kumosi päätöksen ja palautti asian käräjäoikeuden käsittelyyn. Käräjäoikeus tuomitsi Virtasen huhtikuussa 2024 kolmen kuukauden ehdolliseen vankeusrangaistukseen. === Tuomio rikoksista === Virtanen tuomittiin marraskuussa 2023 Pohjois-Karjalan käräjäoikeudessa kolmesta rikoksesta, huumausaineen käyttörikoksesta, rattijuopumuksesta ja liikenneturvallisuuden vaarantamisesta. Rangaistus oli 45 päiväsakkoa, joka hänen tuloillaan teki 3 240 euroa plus 40 euron rikosuhrimaksu ja 157 euron päihdetutkimuskustannukset. Tuomio on lainvoimainen. == Diskografia == * Shakespeare (2020) * Boy Wonder (2021) * Willain (2023) == Lähteet == == Aiheesta muualla == * Virtasen kotisivut Luokka:Suomalaiset hip hop -artistit Luokka:Vuonna 1996 syntyneet Luokka:Elävät henkilöt
Tommi Päivinen

Tommi Päivinen (s. 21. toukokuuta 1992) on suomalainen pesäpalloilija. Päivinen edustaa Superpesiksessä pelaavaa Kiteen Palloa.https://www.superpesis.fi/joukkueet/miehet/kiteen-pallo-90/ Päivinen on edustanut Superpesiksessä myös kasvattajaseuraansa Joensuun Mailaa ja Imatran Pallo-Veikkoja. Joensuun Mailassa pelatessaan Päivinen saavutti viisi SM-pronssia kausina 2013-2017.https://www.pesis.fi/pesis- info/historia/mitalistit/ Hän pelaa sisäpelissä vaihtajana ja ulkokentällä polttajana. https://yle.fi/urheilu/3-11529610 Päivinen on 5. syyskuuta 2020 mennessä pelannut urallaan 172 Superpesiksen runkosarjaottelua. Näissä hän on lyönyt viisi kunnaria ja 65 tavallista juoksua, tuonut 81 juoksua ja kerännyt 409 kärkilyöntiä. Päivinen on pelannut urallaan 11 Superpesiksen ylempää pudotuspeliottelua. Näissä hän on lyönyt kaksi tavallista juoksua, tuonut yhden juoksun ja kerännyt 21 kärkilyöntiä. http://www.pesiksenmaailma.fi/index.php/pelaajakortit?pelaajaid=6155&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1992 syntyneet Luokka:Elävät henkilöt
Lord of Man

Lord of Man (manksiksi Çhiarn Vannin, eli Mansaaren lordi) on Mansaaren hallitsijan titteli. Saari ei virallisesti kuulu Yhdistyneeseen kuningaskuntaan, vaan on virallisesti kruunun alusmaa, jonka valtionpäämies on Mansaaren lordi. Titteliä kantaa oletusarvoisesti Yhdistyneen kuningaskunnan hallitseva monarkki, joka tällä hetkellä on kuningas Charles III. Kun Mansaari päätyi Englannin kuninkaan omistukseen vuonna 1341, saaren hallitsijan titteli oli muotoa "Mansaaren kuningas" (eng. King of Mann). Kuningas vaihtui lordiksi vuonna 1500-luvun alussa. Ensimmäinen monarkki, jonka titteleihin kuului Mansaaren lordi, oli kuningas Yrjö III. Arvonimen katsotaan olevan sukupuolineutraali, vaikkakin kuningatar Viktorian aikana hänen virallinen tittelinsä oli "Lady of Man". Nykyään kuningattareen viitataan saarella tittelillä "The Queen, Lord of Mann". Mansaaren lordin valtaa edustaa varakuvernööri (eng. Lieutenant Governor of the Isle of Man), jonka Mansaaren lordi nimittää oikeusministeriön suosituksesta. Nykyinen varakuvernööri on Sir Richard Gozney, joka aloitti tehtävässään vuonna 2016.. == Lähteet == Luokka:Mansaari Luokka:Hallitsijat
Manassas (Virginia)

Manassas on itsenäinen kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 37 085. Kunta sai kaupunkioikeudet vuonna 1975. Harry J. Parrish II toimii Manassasin pormestarina. ==Kuvia kaupungista== Tiedosto:Stonewall Jackson Monument, Bull Run Battfield, Manassas, VA.jpg|Stonewall Jacksonin ratsastajapatsas. Tiedosto:2018-11-01 16 45 57 View south along Virginia State Route 234 (Prince William Parkway) from the ramp connecting southbound Virginia State Route 28 (Nokesville Road) to southbound Virginia State Route 234 in Manassas, Virginia.jpg|Virginia State Route 234 Manassasin kohdalla. Tiedosto:Fence at Manassas Battlefield, VA IMG 4330.JPG|Manassasin taistelukenttä. ==Lähteet== ==Aiheesta muualla== Luokka:Virginian kaupungit
Higashi-Matsuyama

Higashi-Matsuyama () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin keskiosassa Arajoen sivujokien Tokin ja Ichinon varrella. Higashi-Matsuyamassa on 90 423 asukasta (syyskuussa 2020) ja sen pinta-ala on 65,35 neliökilometriä. Higashi- Matsuyaman kaupunki perustettiin vuonna 1954, kun Matsuyaman maaseutukaupunkiin liitettiin neljä kyläkuntaa. Kaupunki otti nimekseen Higashi-Matsuyama (’Itä-Matsuyama’) erotuksena Shikokulla sijaitsevasta Matsuyaman kaupungista. Se kehittyi Sengoku-kauden loppupuolella linnanaluskaupunkina, myöhemmin Edo-kaudella 1600–1800-luvuilla postiasemana ja markkinapaikkana. Kaupunki alkoi kasvaa ennen toista maailmansotaa, kun sinne rakennettiin rautatieyhteys ja teollisuutta, voimakkaammin yhtenä Suur- Tokion metropolialueen esikaupungeista kuitenkin vasta 1960-luvulta lähtien. Higashi-Matsuyaman rakennettuun kulttuuriperintöön kuuluvat esimerkiksi Yakyū Inari-jinjan šintolainen pyhäkkö ja Shōbō-jin eli Iwadono-Kannonin buddhalainen temppeli. Hikin kukkuloiden seutu kuuluu prefektuurin luonnonpuistoon. Higashi-Matsuyamaa palvelee Tōbu-rautateiden Tōjō-päälinja. == Kuvia == Tiedosto:Botandori higashimatsuyama.jpg|Botan-dōri-ostoskatu Tiedosto:Takasakaeki-west-road.jpg|Takasakan kaupunginosaa Tiedosto:Iwadonosan Shobo-ji 03a.jpg|Shōbō-ji Tiedosto:Higashi-Matsuyama Station East Entrance 20111104.JPG|Higashi-Matsuyaman rautatieasema == Lähteet == == Aiheesta muualla == * Kaupungin internetsivut Luokka:Saitaman prefektuurin kaupungit
Oscar Gräsbeck

Oscar Gräsbeck on suomalainen pianisti, laulaja, maanviljelijä ja kulttuurialan yrittäjä. Hän on valmistunut Pop & Jazz Konservatoriosta ammattimuusikoksi ja Helsingin yliopistosta Elintarvike-ekonomian kandidaatiksi. Gräsbeck on aktiivinen muusikko, joka on esiintynyt mm. Baltic Jazz -festivaalilla ja A.W. Yrjänän kanssa. Gräsbeck on perustanut yhdessä Oscar Fageruddin kanssa ohjelmatoimisto Amiral Audion. Hän on myös toiminut mm. Wegelius Kamarijousten intendenttinä. Gräsbeck johtaa Kansjerf Gårdia Raaseporin Bromarvissa. Perhe on kunnostanut kartanotilaa usean vuoden ajan palvellakseen taiteilijoita, kulttuurialan ammattilaisia, majoittujia sekä maatilamatkailijoita. Konserttipianisti Folke Gräsbeck on Oscar Gräsbeckin isä. Gräsbeck on myös toiminut aiemmin catering-yrittäjänä ja perustanut Tomatillo Helsingin. Gräsbeck on keikkamuusikkouden ohella kirjoittanut paljon omaa musiikkia. Maaliskuussa 2021 Gräsbeck julkaisi debyyttisinglensä "Dance With You" yhdessä Clarissan kanssa. Loppuvuodesta 2024 Oscar Gräsbeck osti Strandbistronin osakkeet Bromarvissa ja aloittaa työt Bromarvin vierasvenesataman ja sen ravintolan kanssa 2025. == Lähteet == Luokka:Suomalaiset pianistit Luokka:Suomalaiset laulajat Luokka:Suomalaiset yrittäjät Luokka:Vuonna 1995 syntyneet Luokka:Elävät henkilöt
Jonathan Faña

Jonathan Rafael Faña Frías (s. 11. huhtikuuta 1987 Moca, Dominikaaninen tasavalta) on dominikaanilainen jalkapalloilija, joka pelaa maansa kansallisessa maajoukkueessa sekä nykyään (2020) Meksikon B-sarjassa Atlético San Franciscon joukkueessa. Jonathan Faña aloitti peliuransa maansa pääsarjassa Liga Mayorissa kotikaupunkinsa Mocan joukkueessa Don Boscossa kaudella 2004/2005 ja teki silloin 16 maalia. Maajoukkueessa hänellä on eniten otteluita (44) ja tehtyjä maaleja (24). Hänen pelipaikkansa on hyökkääjä. == Lähteet == Luokka:Dominikaanilaiset jalkapalloilijat Luokka:Vuonna 1987 syntyneet Luokka:Elävät henkilöt
Makkari

Makkari on suomalainen kahdeksanosainen draamakomediasarja, joka kertoo sarjan henkilöiden elämän käännekohdista makuuhuoneesta käsin. Jaksot ovat toisistaan itsenäisiä, mutta jaksojen henkilöillä on kuitenkin yhteys toisiinsa. Sarjan on ohjannut Petri Kotwica ja se perustuu Samuli Norhomaan ja Jemina Jokisalon alkuperäiskonseptiin, jonka pohjalta Jokisalo on tehnyt sarjan käsikirjoituksen. Sarjan kaikki kahdeksan jaksoa julkaistiin Elisa Viihde -suoratoistopalvelussa 27. elokuuta 2020. __NOTOC__ == Rooleissa == == Jaksot == Jakso Nimi Julkaisu Elisa Viihteessä Ikäraja 1 Houkutuksen kiihottava maku 27. elokuuta 2020 2 Äitisuhde 3 Hyvät ja huonot päiväsi 4 Elämä ei ole sisäsiisti laji 5 Suurin mysteeri 6 Pikku hipaisu 7 Vihdoin kahden 8 Elämälle kiitos == Lähteet == == Aiheesta muualla == * Makkari Elisa Viihde -suoratoistopalvelussa * Sarjan traileri YouTubessa * Kun nämä kaksi näyttelijää pääsevät vauhtiin, on luvassa suomalaisen Makkari-uutuussarjan huippukohta | Aamulehti 27.8.2020 * Makkari-sarjan kaikki jaksot sijoittuvat vuoteeseen tai sen äärelle | Helsingin Sanomat 31.8.2020 Luokka:2020-luvun suomalaiset draamakomediasarjat Luokka:Elisa Viihde -alkuperäissarjat
Mussau

Mussau (mussau-emiraksi [musɑo]) on Papua-Uuden-Guinean valtioon kuuluva saari Tyynellämerellä. Se sijaitsee Uuden-Irlannin maakunnassa ja on St Matthiaksen saariryhmän pääsaari. Muita saariryhmän saaria ovat esimerkiksi Emira, Loaua ja Mananus. == Luonto == Mussaun saari on vuoristoinen. Saarella elää vaarantuneeksi luokiteltu lintulaji lavongainmonarkki. Lajia tavataan vain Mussaulla. == Liikenne == Mussaun tiet ovat huonokuntoisia. Saarella on muutamia moottori- ja polkupyöriä, mutta niillä liikkuminen on hankalaa. Ihmiset liikkuvat kylästä toiseen joko kävellen tai vesireittejä pitkin kanooteilla tai pienillä lasikuituveneillä. Autoja saarella näkee vain harvoin, ja ne ovat lähinnä hallinnossa toimivien henkilöiden ja terveydenhuoltohenkilöstön käytössä. == Väestö == Mussaun saarella vaikuttaa edelleen voimakkaasti perinteinen heimoajattelu. Tämän lisäksi seitsemännen päivän adventistien kirkko on merkittävä yhteiskunnallinen vaikuttaja; lähes kaikki saaren asukkaat kuuluvat kirkkoon ja adventistinen ajattelu rytmittää myös viikkoa. Suurin osa Mussaun väestöstä hankkii elantonsa kalastamalla sekä kotitarveviljelyllä. Monilla on myös kanoja, joiden munat syödään, ja useat harjoittavat omassa kylässään pienimuotoista kaupankäyntiä välittämällä polttoainetta esimerkiksi perämoottoreihin. Saarelta myydään jonkin verran viljelytuotteita ja muun muassa hummereita maakunnan pääkaupunkiin Kaviengiin lisäansioiden saamiseksi. Mussaun saaren pääkieli on mussau-emira (myös emira- mussau). Koko väestö osaa myös tok-pisiniä sekä kykenee ymmärtämään kirjoitettua englantia vaihtelevantasoisesti. == Koulutus == Nykyisin useimmissa saaren kylissä on koulu, jossa on luokat esiluokasta 4. tai 5. luokkaan. Lähin ylempien perusopetuksen luokkien (8. luokkaan saakka) koulu on pienellä Boliun saarella lähellä Mussaun etelärannikkoa. Taloudelliset vaikeudet varjostavat kuitenkin sekä koulujen toimintaa että perheiden mahdollisuuksia lähettää lapsia kouluun. Hankkiakseen rahaa koulumaksuihin monet Mussaun miehistä lähtevät ajoittain joksikin ajaksi töihin Kaviengiin. 1990-luvun puoliväliin saakka Mussaulla saattoi käydä koulua vain englanniksi. == Katso myös == * Bismarckinsaaret == Lähteet == == Aiheesta muualla == * Brownie, John: Multilingualism and identity on Mussau (englanniksi) Luokka:Papua-Uuden-Guinean saaret
Pitcairnin saarineuvosto

Pitcairnin saarineuvosto () on Pitcairnsaarten lainsäädännöllinen elin, joka vastaa saarten jokapäiväisten asioiden hoitamisesta. Lainsäätämisessä neuvosto tekee yhteistyötä Pitcairnin kuvernöörin kanssa, joka kuitenkin asuu Uudessa- Seelannissa. Pitcairniä on sanottu maailman pienimmäksi demokratiaksi. Neuvoston puheenjohtajan titteli on pormestari. Saarineuvosto koostuu seuraavista henkilöistä (sulkeissa kauden pituus): * Neljä vaaleilla valittua edustajaa (1 vuosi) * Kaksi ex-officio-edustajaa: pormestari ja neuvoston puheenjohtaja (pormestari: 3 vuotta, neuvoston pj.: 1 vuosi) * Yksi neljän valitun edustajan nimeämä edustaja (1 vuosi) * Kaksi kuvernöörin nimittämää edustajaa (1 vuosi) * Yksi paikka kuvernöörille itselleen (toistaiseksi) Vaalit pidetään joka vuosi. Vaaleissa äänioikeus on kaikilla vähintään 18-vuotiailla, jotka ovat asuneet saarella vähintään kolme vuotta. Poliittisia puolueita ei ole, vaan kaikki edustajat ovat sitoutumattomia. Viimeisimmät vaalit pidettiin 6. marraskuuta 2019. Vuoden 2020 ensimmäisessä kokouksessa neuvoston kokoonpano oli seuraava: Nimi Rooli Charlene Warren-Peu Pormestari Kevin Young Varapormestari Ariel Harding Edustaja Shawn Christian Edustaja Michele Christian Edustaja Lea Brown Edustaja L Jaques Edustaja Isec Heather Menzies == Lähteet == Luokka:Pitcairnsaaret Luokka:Itsehallintoalueiden parlamentit
Niuen parlamentti

Niuen parlamentti (, niueksi ) on Niuen lakiasäätävä elin. Se koostuu 20 vaaleilla valituista edustajasta. Vaalit pidetään joka kolmas vuosi. Niuen perustuslain mukaan parlamentin 20 edustajista 14 valitaan kylien edustajiksi ja loput kuusi koko alueen kattavasta vaalipiiristä. Viimeisimmät vaalit pidettiin 30. toukokuuta 2020. == Lähteet == Luokka:Niue Luokka:Itsehallintoalueiden parlamentit
Shire of Cocos

Shire of Cocos on hallinnollinen alue, joka kattaa Kookossaaret. Hallinnollisesti se kuuluu Länsi-Australiaan. Edustajia alueen kunnallisvaltuustossa on seitsemän. Shire perustettiin vuonna 1. heinäkuuta 1992. Edustajat valitaan kahden vuoden välein pidettävissä vaaleissa. Näissä vaaleissa valitaan aina vain puolet edustajista kerrallaan nelivuotiskaudeksi.. == Lähteet == Luokka:Kookossaaret
Montserratin parlamentti

Montserratin parlamentti () on Montserratin saaren lainsäädännöllinen elin. Se on perustettu vuonna 2011. Parlamenttiin kuuluu 11 edustajaa, joista 9 valitaan vaaleilla. Kaksi ex officio -paikkaa on varattu oikeuskanslerille ja taloussihteerille. Viimeisimmät vaalit pidettiin vuonna 2019, jolloin suurimmaksi puolueeksi nousi MCAP, joka sai 42,66 % annetuista äänistä. Parlamentin nykyinen kokoonpano on seuraava: Nimi Puolue Rooli Colin Owen - taloussihteeri Sheree E. Jemmotte-Rodney - oikeuskansleri David Osborne sit. edustaja Claude Hogan PDM edustaja Donaldson Romeo PDM edustaja Paul Lewis PDM edustaja Veronica I. Dorsette-Hector MCAP edustaja; ministeri (sote, urheilu ja nuoriso) Crenston C. Buffonge MCAP edustaja; ministeri (maatalous, asuminen ja ympäristö) Charles T. Kirnon MCAP edustaja; ministeri (koulutus, sote, nuoriso, urheilu ja kirkolliset asiat) Samuel J. Joseph MCAP edustaja; varapääministeri; ministeri (viestintä, työ ja energia) Joseph E. Farrell MCAP edustaja; pääministeri; ministeri (talous ja hallinto) == Lähteet == Luokka:Montserrat Luokka:Itsehallintoalueiden parlamentit
Irina Toneva

Irina Iljinitšna Toneva (; s. 27. kesäkuuta 1977 Krasnoznamensk) on venäläinen laulaja, joka tuli tunnetuksi Fabrika-yhtyeen voitettua Venäjän Star Factory -musiikkikilpailun. Luokka:Venäläiset poplaulajat Luokka:Vuonna 1977 syntyneet Luokka:Elävät henkilöt
Tarkhun (juoma)

Tarkhun ) (myös Tarhun) on georgialainenThe Georgian Feast by Darra Goldstein p.43, University of California Press, 1999 hiilihapotettu virvoitusjuoma, joka on maustettu yleisimmin rakuunalla tai joskus myös tuoksumataralla. Sen loi ensimmäisen kerran Georgiassa vuonna 1889 Mitrofan Lagidze -niminen nuori proviisori Kutaisin kaupungissa. == Saatavuus == Vuodesta 2019 lähtien tarkhunia on tuotettu Georgiassa Natakhtari- ja Zhedazheni-tuotemerkeillä; Liettuassa nimellä "Selita Klasika" nimellä "Tarchunas"; ja Venäjällä, jossa yksi tuottajista on OAO Narzan tuotemerkillä "Ледяная Жемчужина" nimellä "Тархун". == Tavaramerkki == Viron talous- ja viestintäministeriö totesi OÜ Acerra ja AS Tallinna Karastusjoogid välisessä tavaramerkkikiistassa, että sana Tarhun on juomaa kuvaava termi, joten se ei ole Viron tasavallan lainsäädännön mukainen tavaramerkki. Virossa oli mahdollista ostaa sekä Virossa että Venäjällä valmistettuja Tarhun-juomia samasta virvoitusjuomasta, koska virvoitusjuoma tislataan ja pullotetaan molemmissa maissa, vaikka eri yritykset valmistavat sitä hieman erilaisilla resepteillä. Vuonna 2015 virolainen virvoitusjuomayhtiö AS Tallinna Karastusjoogid, joka oli Tarhunin paikallinen tuottaja ja jakelija, lopetti toimintansa, ja sen omistaja AS Haljas myi tuottajan ulkomaiselle sijoittajalle, jonka nimi ja alkuperämaa on tuntematon. Vuodesta 2019 lähtien Viron kaupat myyvät eri tavoin tarkhuna- limonadeja, jotka on valmistettu Georgiassa, Liettuassa ja Venäjällä; vaikka mikään näistä tarkhuna-tuotemerkeistä ei ole saavuttanut yleistä jakelua useimmissa myymäläketjuissa. Vuonna 2014 Ryan Wood osti oikeudet Tarhun- tavaramerkin käyttöön Yhdysvalloissa.სახსრებისა და წელის ტკივილს ტარხუნა მოგიხსნით, 2014 == Lähteet == ==Aiheesta muualla== Luokka:Georgialainen keittiö Luokka:Venäläiset juomat Luokka:Virvoitusjuomat
Wodaabet

Wodaabet eli bororot ovat fulbeihin kuuluva etninen ryhmä Nigeriassa, Nigerissä, Kamerunissa, Tšadissa ja Keski-Afrikan tasavallassa. He harjoittavat paimentolaisuuteen perustuvaa karjanhoitoa ja ovat säilyttäneet islamia edeltäviä kulttuuripiirteitä. Wodaabet ovat kuuluisia kasvomaalauksistaan ja miesten kauneuskilpailuistaan. Heitä arvioidaan olevan yli 100 000 henkeä. ==Lähteet== == Aiheesta muualla == Luokka:Kamerunin etniset ryhmät Luokka:Keski-Afrikan tasavallan etniset ryhmät Luokka:Nigerian etniset ryhmät Luokka:Nigerin etniset ryhmät Luokka:Tšadin etniset ryhmät
Giovanni Prati

Giovanni Prati (1814 Trenton lähellä – 1884 Rooma, Italia) oli italialainen runoilija. Hän suoritti lainopillisen tohtorintutkinnon mutta luopui sittemmin juridiikasta. Hän tuli 1841 yhtäkkiä tunnetuksi kertovalla runolla Edmenegarda, joka on koskettavan kaunis rakkaustarina ja pohjautuu todellisiin tapahtumiin. 1843 hän julkaisi runoteokset Canti lirici, Canti per il popolo ja Ballate sekä proosaa Lettere a Maria. Niihin aikoihin hän oli kosketuksissa Sardinian Kaarle Albertin kanssa ja enteellisesti kirjoitti, että Savoijin kuningashuone luo yhtenäisen Italian.Prati, Giovanni, Nordisk familjebok 1915 Pratin lyyrinen tuotanto jatkui teoksilla Nuovi canti (1844), Memorie e lagrime (1844, sisältää sata surusonettia), Passeggiate solitarie (1847), Canti politici (1849). Hänen runoutensa kumpuaa unenomaisesta pateettisesta kärsimystunteesta. Hän on arvostettu rytmisen lennon ja säkeen sointuvuuden ansiosta. Eeppis-filosofisissa teoksissa, kuten Satana e le Grazie (1855), Il conte Riga (1856) ja Ariberto (1860), Prati pyrki valaisemaan rakentavan ja hajottavan periaatteen välistä kamppailua. 1860-luvulla hän joutui hyökkäysten kohteeksi ja häntä parjattiin monesta suunnasta henkilökohtaisista ja poliittisista syistä, mutta hänen ajankohtaisrunonsa sähköistivät kansaa muita aikalaisrunoilijoita enemmän. Hänet valittiin 1862 Italian parlamenttiin ja sittemmin opetusministeriön korkeimman neuvoston jäseneksi. Hänen myöhemmistä runoistaan merkittäviin kuuluu sonettikokoelma Psiche (1876). Opere edite ed inedite julkaistiin 1862–1865 ja niistä valikoima 1892. == Lähteet == ==Aiheesta muualla== Luokka:Italialaiset runoilijat Luokka:Vuonna 1814 syntyneet Luokka:Vuonna 1884 kuolleet
Ville Virtanen (täsmennyssivu)

Ville Virtanen on mm. seuraavien suomalaisten henkilöiden nimi: * Ville Virtanen (s. 1961), näyttelijä * Darude (oik. Ville Virtanen, s. 1975), DJ * William (oik. Ville Virtanen, s. 1996), rap-artisti.
Thodenin talo

Thodenin talo on kauppahuoneen omistaja Johan Adolf Thodén vuonna 1836 rakennuttama rakennus Pietarsaaressa Runeberginkadulla. 1850-luvulla rakennukseen tehtiin laajennusosa ja pihapiiriin rakennettiin pienempiä rakennuksia. Vuonna 1918 Strengbergin tupakkatehdas osti talon johtajiensa asunnoksi. Vuonna 1966 tupakkatehdas myi kiinteistön Pietarsaaren kaupungille. Taloon sijoittui siihen saakka hajallaan ympäri kaupunkia toiminut lastentarhanopettajaopisto. Taloon muutti suomenkielinen työväenopisto, kun lastentarhanopettajaopistolle valmistui oma kiinteistö vuonna 1981. == Lähteet == Luokka:Pietarsaaren rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Viktor Pyötsiä

Viktor "Isä-Vikki" Pyötsiä (1. maaliskuuta 1909 Valkeala – 13. huhtikuuta 1996) oli suomalainen hävittäjälentäjä. Hän taisteli Lentorykmentti 3:een kuuluvassa HLeLv 24:ssä.Brewster-Laivue. ler3.fi. Viitattu 6.9.2020. Pyötsiä astui palvelukseen jo vuonna 1932. Hän yleni kersantista vääpeliksi sekä suoritti lentosotakoulun. Nimitys lentomestariksi tapahtui maaliskuussa 1939. Kutsumanimi "Isä-Vikki" johtui siitä, että hän kokeneempana pilottina opetti nuoremmilleen, muun ohella ilmataistelutaktiikkaa sekä muita sotilasilmailuun liittyviä asioita. Sodan aikana Viktor Pyötsiä oli myös perheellinen mies, jolla oli ainakin tyttäriä. Lentomestari Pyötsiä saavutti 19,5 varmennettua ilmavoittoahttp://allaces.ru/fin/istr/pil/pil.php Viitattu 7.9.2020 , joskin Suomen Ilmavoimamuseon mukaan niitä oli 20 1/3. Hänen saavutuksissaan on erikoista se, että Pyötsiä oli hävittäjä-ässä sekä Fokker D.XXI:llä ja jo Talvisodan aikana, että myöhemmin Jatkosodassa Brewster F2A:lla saavutetuilla pudotuksilla, sekä konetyypeittäin katsottuna - muttei enää Me 109 Bf:lla, jolla (MT-235) lentäessään hän myös haavoittui jatkosodassa. Siviiliammatiltaan Viktor Pyötsiä jatkoi edelleen ilmailun parissa, toimien lennonjohtajana.Vikki” Pyötsiä syntyi Valkealassa... Suomen Ilmavoimamuseo. 6.3.2014. Viitattu 6.9.2020. ==Lähteet== Luokka:Vuonna 1909 syntyneet Luokka:Vuonna 1996 kuolleet Luokka:Suomalaiset hävittäjälentäjät
Jade Jones

Jade Louise Jones (s. 21. maaliskuuta 1993 Bodelwyddan, Denbighshire, Wales) on walesilainen taekwondon kaksinkertainen olympiavoittaja sekä maailman- ja Euroopan-mestari. Hän on pituudeltaan 156 cm, ja saavuttanut suurimmat menestyksensä 57 kg:n sarjassa. Jones voitti olympiakultaa 57 kg:n painoluokssa Lontoossa 2012 kukistettuaan loppuottelussa kiinalaisen Hou Yuzhuon pistein 6–4. Hän uusi kultamitalinsa samassa painoluokassa Rio de Janeirossa 2016. Finaalissa hän voitti Espanjan Eva Calvon pistein 16–7. Jones voitti 57-kiloisissa maailmanmestaruuden Manchesterissa 2019 kukistettuaan loppuottelussa eteläkorealaisen Lee Ah-Reumin pistein 14–7. Hän saavutti samassa sarjassa MM-hopeaa Gyeongjussa 2011 ja pronssia Mujussa 2017. Jones voitti Euroopan-mestaruuden 57 kg:n painoluokassa Montreux'ssa 2016, Kazanissa 2018 ja Sofiassa 2021 sekä saavutti hopeaa Bakussa 2014. EM-pronssia hän sai 53-kiloisten sarjassa Pietarissa 2010 ja 57-kiloisissa Manchesterissa 2012. Jones voitti nuorten olympialaisissa kultaa 55 kg:n painoluokassa Singaporessa 2010. Hän saavutti nuorten MM-hopeaa samassa sarjassa Tijuanassa 2010. Grand Prix -kilpailuissa Jones on saavuttanut kahdeksan voittoa, viisi kakkossijaa ja yhden kolmossijan. Grand Slam -kilpailuissa hän on sijoittunut kahdesti toiseksi. == Lähteet == Luokka:Brittiläiset taekwondoinit Luokka:Brittiläiset olympiavoittajat Luokka:Vuonna 1993 syntyneet Luokka:Elävät henkilöt
Waalo

Waalo (myös Walo) oli wolofivaltio Senegaljoen laaksossa Saint-Louisista Daganaan ulottuvalla alueella. Waalo itsenäistyi Djolofin alaisuudesta 1500-luvun puolivälissä. Sen talous perustui kalastukseen, karjanhoitoon, metsästykseen ja kaupankäyntiin. Ylimystö harjoitti orjakauppaa eurooppalaisten ja maurien kanssa. Waalo oli poliittisesti heikko ja kärsi naapuriensa hyökkäyksistä ja uskonnollisten liikkeiden aiheuttamista levottomuuksista. Louis Faidherben johtamat ranskalaiset valtasivat sen lopullisesti vuonna 1855. ==Lähteet== Luokka:Senegalin historia Luokka:Afrikan entiset monarkiat
Carl du Prel

Carl du Prel eli Karl von Prel (1839 Landshut – 1899), vapaaherra, oli saksalainen filosofinen kirjailija ja okkultisti. Hän opiskeli Münchenin yliopistossa. Hän liittyi 1859 Baijerin armeijaan, josta erosi kapteenina 1872. Ausgewählte schriften ilmestyivät 1900–1901.Prel, Karl du, Nordisk familjebok 1915 Du Prelin vaikutteiden antajia olivat Immanuel Kant, Arthur Schopenhauer ja Eduard von Hartmann. Hän pyrkii kirjoituksissaan yhdistämään evolutiivisen luonnonkäsityksen okkultismiin ja spiritismiin. Tavanomaisen tietoisuuden rinnalle hän liittää alitajuisuuden, joka yhdistää ihmisen korkeampaan maailmaan, jonne kuoleman jälkeen elävä ihmisen transkendentaalinen subjekti kuuluu. ==Teokset== * Der gesunde menschen verstand vor den problemen der wissenschaft (1872) * Psychologie der lyrik (1880) * Die planetenbewohner und die nebularhypothese (1880) * Entwicklungsgeschichte des weltalls (1882) * Das gedankenlesen (1885) * Die philosophie der mystik (1885) * Justinus Kerner und die seherin von Prevorst (1886) * Die monistische seelenlehre (1888) * Die mystik der alten griechen (1888) * Die entdeckung der seele durch die geheimwissenschaften (1893–1894) ===Suomennetut teokset=== * Mistä tulen, mihin menen?: johdantoa salaisiin tieteihin, suom. S. Gd. Helsinki: Pekka Ervast 1905 * Spiritismi (Der Spiritismus), suomentanut Siimes Kanervio. Helsinki: G. W. Edlund'in kustannus-o.y 1909 == Lähteet == ==Aiheesta muualla== Luokka:Saksalaiset filosofit Luokka:Saksalaiset okkultistit‎ Luokka:Vuonna 1839 syntyneet Luokka:Vuonna 1899 kuolleet